S-114/2021

Mál þetta, sem þingfest var 23. nóvember 2021 og dómtekið 16. janúar sl., er höfðað af lögreglustjóranum á Norðurlandi vestra, með ákæru 11. október 2021 á hendur B-kk-þgf M-kk-þgf J-kk-þgf, fæddum [...], til heimilis að [...],,, fyrir umferðarlagabrot, með því að hafa, að kvöldi fimmtudagsins 1. júlí 2021, sviptur ökuréttindum með dómi, ekið bifreiðinni [...] um Norðurlandsveg við Bólstaðarhlíð I í Húnavatnshreppi, óhæfur til að stjórna bifreiðinni örugglega vegna áhrifa áfengis(vínandamagn í blóði reyndist 1,47‰). Teljast brot ákærðu (sic) varða við 1 mgr. 58. gr. og 1. mgr., sbr. 3. mgr. 49. gr., sbr. 1. mg. 95. gr. umferðarlaga nr. 77, 2019.

Þess er krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77, 2019.“

Ákærði sótti ekki þing þegar málið var þingfest 23. nóvember 2021. Var lögreglu þá í framhaldi falið að færa ákærða fyrir dóminnog var málinu frestað ótiltekið. Ákærði var eftirlýstur af lögreglu en til hans spurðist ekki fyrr en í byrjun janúar á þessu ári. Málið var tekið fyrir 10. janúar sl. Ákærði sótti þing í gegnum fjarfundabúnað og óskaði eftir stuttum fresti til að fara yfir gögn málsins með lögmanni sínum, G-kk-þgf S-x-x R-kk-þgf, sem ákærði óskaði eftirað yrði skipaður verjandi sinn, sem var gert. Málið var tekið fyrir að nýju 16. janúar sl. og sótti ákærði þing ásamt verjanda sínum. Ákærði játaði skýlaust háttsemi þá sem honum er í ákæru gefin að sök og þar er réttilega færð til refsiákvæða.

Að framkominni játningu ákærða var farið með málið eftir ákvæðum 164. gr. laga um meðferð sakamála nr. 88/2008. Með skýlausri játningu ákærða sem er í samræmi við gögn málsins telst sannað að hann hafi gerst sekur um háttsemi þá sem í ákæru greinir.

Eftir að sækjandi og verjandi höfðu tjáð sig stuttlega um viðurlög var málið tekið til dóms Samkvæmt sakavottorði, dagsettu 10. janúar 2023, hefur ákærði níu sinnum frá árinu 2012 gengist undir sáttir og hlotið refsidóma. Snemma árs 2012 gekkst ákærði undir sátt vegna ölvunar við akstur og fyrir að aka sviptur ökurétti. Í lok sama árs var hann dæmdur í fimm mánaða fangelsi fyrir líkamsárás en refsingin bundin skilorði. Hinn 22. október 2014 var ákærði dæmdur í átta mánaða fangelsi fyrir líkamsárás en með dóminum var skilorð eldri dómsins tekið upp og honum gerð refsing í einu lagi. Aftur var refsing ákærða bundin skilorði. Um mitt ár 2017 gekkst ákærði undir viðurlagaákvörðun fyrir ölvun við akstur og fyrir hraðakstur. Skilorðsdómur var látinn haldast og ákærða gert að greiða sekt auk þess sem hann var sviptur ökurétti í 15. mánuði. Hinn 9. desember 2019 var ákærði dæmdur til greiðslu sektar fyrir ölvunarakstur og akstur án ökuréttar auk þess var hann sviptur ökurétti í fimm ár frá 13. janúar 2020. Dómurinn var hegningarauki. Í lok maímánaðar 2020 var ákærða, með sektarboði, gert að greiða sekt fyrir akstur án ökuréttar. Um mánuði síðar gekkst ákærði undir greiðslu sektar fyrir að aka sviptur ökurétti og hraðakstur. Jafnframt var hann sviptur ökurétti í þrjá mánuði frá 12. janúar 2025 að telja. Með dómi Landsréttar 12. mars 2021 var ákærði dæmdur í 12 mánaða fangelsi, skilorðsbundið í tvö ár, fyrir brot gegn valdstjórninni og líkamsárás. Loks var ákærði hinn 13. júní 2022 dæmdur í 30 daga fangelsi fyrir að aka sviptur ökurétti og undir áhrifum áfengis og ávana- og fíkniefna. Jafnframt var hann sviptur ökurétti ævilangt.

Af síðastgreinda dóminum má ráða að brotið sem hann er þar sakfelldur fyrir, var framið 4. febrúar 2022. Refsing ákærða er miðuð við að hann væri í þriðja sinn að aka undir áhrifum áfengis eða fíkniefna og öðru sinni sviptur ökurétti. Honum var síðan samkvæmt dómvenju varðandi akstur undir áhrifum ávana og/eða fíkniefna gert að sæta fangelsi í 30 daga. Hins vegar er í dóminum ekki vikið að dómi Landsréttar 12. mars 2021 en með þeim dómi var ákærði, eins og að framan greinir, dæmdur í 12 mánaða fangelsi skilorðsbundið til tveggja ára.

Brot ákærða sem hann er nú sakfelldur fyrir var framið 1. júlí 2021 og hefur hann því með háttsemi sinni rofið skilorð dóms Landsréttar sem áður er getið og ber því að taka dóminn upp og dæma refsingu í einu lagi sbr. 60. og 77. gr. almennra hegningarlaga. Þá er til þess að líta að brot ákærða var framið áður en dómurinn frá 13. júní 2022 var kveðinn upp og ber því að dæma honum hegningarauka við þann dóm sbr. 78. gr. almennra hegningarlaga.

Að framangreindu virtu þykir refsing ákærða hæfilega ákveðin 13 mánaða fangelsi. Eins og hér stendur á, einkum með tilliti til þeirra raka sem leiddu til skilorðsbindingar Landsréttar á refsingu ákærða, þykja efni til að fresta fullnustu 12 mánaða refsingar ákærða haldi hann almennt skilorð 57. gr. almennra hegningarlaga nr. 19/1940.

Með vísan til 3. mgr. 99. gr. og 101. gr. umferðarlaga ber að ítreka ævilanga ökuréttarsviptingu ákærða.

Með hliðsjón af niðurstöðu málsins ber með vísan til 1. mgr. 235. gr. laga um meðferð sakamála að dæma ákærða að greiða allan sakarkostnað. Samkvæmt yfirliti sækjanda nam sakarkostnaður við rannsókn málsins hjá lögreglu samtals 47.996 krónum. Til viðbótar er þóknun skipaðs verjanda ákærða, G-kk-ef S-x-x R-kk-ef lögmanns, sem þykir hæfilega ákveðin 150.660 krónur að meðtöldum virðisaukaskatti.

Af hálfu ákæruvaldsins sótti málið S-kk-nf H-kk-nf K-kk-nf aðstoðar-saksó knarilögreglustjórans á Norðurlandi vestra.

H-kk-nf H-kk-nf héraðsdómari kveður upp dóm þennan.

Dómsorð:

Ákærði, B-kk-nf M-kk-nf J-kk-nf, sæti fangelsi í 13 mánuði en fresta skal fullnustu 12 mánaða af refsivist hans og sá hluti refsingarinnar falla niður að liðnum tveimur árum frá birtingu dómsins, haldi ákærði almennt skilorð 57. gr. almennra hegningarlaga nr. 19/1940.

Ítrekuð er ævilöng ökuréttarsvipting ákærða.

Ákærði greiði 189.565 krónur í sakarkostnað þar með talin 150.660 króna þóknun verjanda síns, G-kk-ef S-x-x R-kk-ef lögmanns.

H-kk-nf H-kk-nf